क्त्रन्हृष्ट॥ढ्ढ: रांची पुलिस अपने वरीय पुलिस अधिकारियों की जांच कनीय पुलिस अधिकारियों से करवाती है. झारखंड पुलिस के एक आला अफसर ने यह कारनामा कर दिखाया है. जहां सीआईडी एडीजी अजय कुमार सिंह के खिलाफ जांच का जिम्मा एएसपी स्तर के एक पदाधिकारी को दिया है. इससे पुलिस की कार्यशैली पर सवाल उठ रहा है. सवाल है कि आखिर एक एएसपी अपने ही विभाग के वरीय अधिकारी के खिलाफ जांच कैसे कर सकता है. नोडल पदाधिकारी द्वारा निर्देशित आदेश की कॉपी दैनिक जागरण-आईनेक्स्ट के पास है. जांच करने का निर्देश पांच सितंबर, 2018 को दिया गया है और कहा गया है कि इस पर त्वरित कार्रवाई करते हुए एक्शन लें. अब देखना है कि भला एएसपी किस प्रकार से अपने विभाग के वरीय अधिकारी की जांच करेगा. इस पर संशय बना हुआ है.